*****

ΚΑΝΟΝΙΣΜΟΣ (ΕΟΚ) αριθ. 1776/81 ΤΟΥ ΣΥΜΒΟΥΛΙΟΥ

της 30ής Ιουνίου 1981

περί καθορισμού, για την περίοδο εμπορίας 1981/82, των ενδεικτικών τιμών και των βασικών τιμών παρεμβάσεως των κραμβόσπορων, γογγυλόσπορων και ηλιανθόσπορων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,

τον κανονισμό αριθ. 135/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 22 παράγραφος 1 τρίτο εδάφιο,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επι- τροπής (4),

Εκτιμώντας:

ότι κατά τον καθορισμό των ενδεικτικών τιμών και των βασικών τιμών παρεμβάσεως των κραμβόσπορων, των γογγυλόσπορων και των ηλιανθόσπορων, πρέπει να λαμβάνονται υπόψη τόσο οι στόχοι της κοινής γεωργικής πολιτικής όσο και η συνδρομή την οποία η Κοινότητα προτίθεται να προσφέρει στην αρμονική ανάπτυξη του παγκοσμίου εμπορίου· ότι η κοινή γεωργική πολιτική έχει, ιδίως, ως στόχο να εξασφαλίζει στο γεωργικό πληθυσμό δίκαιο βιοτικό επίπεδο, να εξασφαλίζει τον εφοδιασμό και να διασφαλίζει λογικές τιμές κατά την προσφορά αγαθών στον καταναλωτή·

ότι το άρθρο 2 του κανονισμού (ΕΟΚ) αριθ. 1585/80 (5) προβλέπει ότι, για την περίοδο εμπορίας 1981/82, οι βασικές τιμές παρεμβάσεως πρέπει να καθορίζονται σε επίπεδα που να επιτρέπουν την αρμονική μετάβαση στο καθεστώς της τιμής παρεμβάσεως που θα καθορισθεί από την περίοδο 1982/83·

ότι η εφαρμογή αυτών των κριτηρίων οδηγεί στον καθορισμό της ενδεικτικής τιμής και της βασικής τιμής παρεμβάσεως, όσον αφορά τους κραμβόσπορους και τους γογγυλόσπορους καθώς και τους ηλιανθόσπορους, σε επίπεδο ανώτερο εκείνου της προηγούμενης περιόδου·

ότι οι τιμές κραμβόσπορων, γογγυλόσπορων και ηλιανθόσπορων πρέπει να καθορίζονται για συγκεκριμένους ποιοτικούς τύπους· ότι αυτοί πρέπει να καθορίζονται με βάση τις μέσες ποιότητες των συγκομιζομένων σπόρων στην Κοινότητα· ότι, για τους κραμβόσπορους, τους γογγυλόσπορους και τους ηλιανθόσπορους, η ποιότητα που καθορίστηκε για την περίοδο 1980/81 ανταποκρίνεται στις απαιτήσεις αυτές καί, ως εκ τούτου, δύναται να διατηρηθεί και για την επομένη περίοδο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1981/82, οι ενδεικτικές τιμές και οι βασικές τιμές παρεμβάσεως των κραμβόσπορων, γογγυλόσπορων και ηλιανθόσπορων καθορίζονται ως ακολούθως:

1.2 // // (ECU ανά

100 χιλιόγραμμα) // α) κραμβόσποροι και γογγυλόσποροι: // // - ενδεικτική τιμή // 42,56 // - βασική τιμή παρεμβάσεως // 39,71 // β) ηλιανθ οσποροι: // // - ενδεικτική τιμή // 47,75 // - βασική τιμή παρεμβάσεως // 44,06

Οι βασικές τιμές παρεμβάσεως ισχύουν για τη Γένοβα.

Άρθρο 2

Οι τιμές που αναφέρονται στο άρθρο 1 αναφέρονται σε σπόρους χύμα, ποιότητος υγιούς, ανόθευτης και σύμφωνης με τα συναλλακτικά ήθη:

α) με 2 % προσμίξεις καί, επί των σπόρων ως έχουν, 9 % υγρασία και 40 % έλαιο, για τους κραμβόσπορους και τους γογγυλόσπορους·

β) με 2 % προσμίξεις καί, επί των σπόρων ως έχουν, 10 % υγρασία και 40 % έλαιο, για τους ηλιανθόσπορους.

Άρθρο 3

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, στις 30 Ιουνίου 1981.

Για το Συμβούλιο

Ο Πρόεδρος

G. BRAKS

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. C 75 της 3. 4. 1981, σ. 18.

(3) ΕΕ αριθ. C 90 της 21. 4. 1981, σ. 101.

(4) Γνώμη διατυπωθείσα στις 25/26 Μαρτίου 1981 (μη δημοσιευθείσα ακόμη στην Επίσημη Εφημερίδα).

(5) ΕΕ αριθ. L 160 της 26. 6. 1980, σ. 2.